Diari Oficial de la Generalitat Valenciana


Sumari del DOGV 5296, del 06-07-2006 (2006/7206)

RESOLUCIÓ de 7 de juny del 2006, de la Conselleria d'Economia, Hisenda i Ocupació, per la que s'accepta la transmissió de la titularitat de dues parcel·les municipals, amb les edificacions en estes existents, situades en el Pla Parcial Riu Sec, acordada per l'Ajuntament de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5296

Data del DOGV
:   06-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7206


Data del document
:   07-06-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Castelló de la Plana
    * transmissió de la propietat
    * cultura regional
    * propietat immobiliària

RESOLUCIÓ de 7 de juny del 2006, de la Conselleria d'Economia, Hisenda i Ocupació, per la que s'accepta la transmissió de la titularitat de dues parcel·les municipals, amb les edificacions en estes existents, situades en el Pla Parcial Riu Sec, acordada per l'Ajuntament de Castelló de la Plana. [2006/7206]  
L'Ajuntament de Castelló de la Plana, en sengles acords plenaris del dia 29 de setembre del 2005, va acordar transmetre a la Generalitat la titularitat de les següents parcel·les de la seua propietat, qualificades jurídicament de bé de domini públic, així com les edificacions existents en estes:  
1-Parcel·la de 11.991 m² de superfície situada en la partida de Bovalar, destinada a Arxiu Històric Municipal. Que confronta: nord, carrer José Maria Mulet Ortiz; sud, parcel·la docent ED-CP/486; est, parcel·la docent ED-CP/486; i oest, parcel·la R-38.   
Consta inscrita en el Registre de la Propietat de Castelló 4 al tom 857, llibre 106, foli 14, finca 8180.  
2-Parcel·la de 18.208 m² de superfície situada en la partida de Bovalar, destinada a Escola Oficial d'Idiomes. Que confronta: nord, finca que se segrega; sud, vial de vianants V-H 1; est, en part parcel·la dotacional ED-CI/584 que s'agrupa amb altres destinades a IES i en part vial que la separa de la dotació ID-IT//585; i oest, en part vial de vianants V-H 1 denominat carrer José Pradas Gallen i en part parcel·la dotacional ED-CS/485.   
Consta inscrita en el Registre de la Propietat de Castelló 4 al tom 857, llibre 106, foli 12, finca 8179.  
A proposta de la Conselleria de Cultura, Educació i Esport de 14 d'abril del 2005, es van iniciar els tràmits legals oportuns per a l'acceptació de la transmissió de titularitat.  
La cessió es realitza amb la finalitat de destinar els immobles a Arxiu Històric Municipal i Escola Oficial d'Idiomes, respectivament, basant-se en el que disposa la disposició addicional onzena de la Llei 14/2003, de 10 d'abril, de Patrimoni de la Generalitat Valenciana, que regula les mutacions demanials externes.  
L'article 37 de la Llei 14/ 2003, de Patrimoni de la Generalitat Valenciana, establix que les administracions territorials de la Comunitat Valenciana podran afectar béns demanials a un ús o servici públic competència de la Generalitat i transmetre-li la titularitat quan resulten necessaris per al compliment dels seus fins. L'administració adquirent mantindrà la titularitat del bé mentre continue afectat l'ús o servici que va motivar la mutació i, per tant, conserve el seu caràcter demanial. En els mateixos termes s'expressa la disposició addicional onzena de l'esmentada llei.  
En conseqüència, prenent en consideració l'informe favorable de l'Àrea Jurídica de la Conselleria d'Economia, Hisenda i Ocupació de 9 de maig del 2006, i fent ús de les atribucions conferides per l'article 37.2 de la Llei de Patrimoni de la Generalitat, resolc  
Primer  
Acceptar la transmissió de la propietat realitzada per l'Ajuntament de Castelló de la Plana a favor de la Generalitat de les següents parcel·les amb les edificacions existents sobre estes, necessàries per al compliment dels seus fins:  
1. Parcel·la dotacional ED-CC/485, que té 11.991 m² de superfície, de forma irregular, situada en la partida de Bovalar de la dita població, en el SUNP R-5, Pla Parcial Riu Sec, que confronta, segons inscripció registral: nord, carrer José Maria Mulet Ortiz; sud, parcel·la docent ED-CP/486; est, parcel·la docent ED-CP/486; i oest, parcel·la R-38.   
Consta inscrita en el Registre de la Propietat de Castelló 4 al tom 857, llibre 106, foli 14, finca 8180, inscripció 1a.   
Referència cadastral: 1213801YK531150001BZ (part).  
Destí: Servici Públic Cultural d'Arxiu Històric Provincial.  
2. Parcel·la de 18.208 m² de superfície situada en la partida de Bovalar de la dita població, en el SUNP R-5, Pla Parcial Riu Sec, que confronta, segons el Registre de la Propietat, nord, finca que se segrega; sud, vial de vianants V-H 1; est, en part parcel·la dotacional ED-CI/584 que s'agrupa amb altres destinades a IES i en part vial de servici que la separa de la dotació ID-IT//585; de servicis urbans, i oest, en part vial de vianants V-H 1 denominat carrer José Pradas Gallen i en part parcel·la dotacional ED-CS/485.   
Consta inscrita en el Registre de la Propietat de Castelló 4 al tom 857, llibre 106, foli 12, finca 8179.  
Referència cadastral: 1213801YK531150001BZ (part).  
Destí: Servici Públic Educatiu d'Escola Oficial d'Idiomes.  
Segon  
La Generalitat mantindrà la titularitat dels immobles mentre continuen afectats als indicats servicis públics que motiven la mutació i, per tant, conserven el seu caràcter demanial. Si els immobles no són destinats a estos servicis públics o deixen de destinar-se posteriorment, revertiran a l'ajuntament com a administració transmetent, i s'integraran en el seu patrimoni amb totes les seues pertinences i accessions, sense dret a indemnització per les obres o edificacions construïdes.   
Tercer  
Els immobles hauran d'incorporar-se a l'Inventari General de Béns i Drets de la Generalitat Valenciana en concepte de bé de domini públic afectes al servici públic cultural i educatiu, respectivament, i adscrits a la Conselleria de Cultura, Educació i Esport, a la qual corresponen les competències demanials sobre estos, inclosa l'administració, defensa i conservació. Així mateix, s'hauran d'inscriure a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 7 de juny del 2006.. El conseller d'Economia, Hisenda i Ocupació: Gerardo Camps Devesa.